[{"text_idx": "#000001", "text": "Gaur Xataka gunean ingurumen ekintzaile frantziar bat atxilotua izan dela irakurri dut ProtonMailek honen IPa eman eta gero. Informazioaren arabera, 2020ko udan Parisen gentifrikazioaren kontra izandako protestetan zerbitzu honetako posta elektroniko kontu hori erabili zen hauek antolatzeko."}, {"text_idx": "#000002", "text": "ProtonMail CERN-eko zientzialari, ingeniari eta programatzaile talde batek 2013an Genevan sortu zuten enpresa da. Sarean Eskubide zibilak defendatzea dute helburu eta horregatik sare bidezko komunikazioen segurtasuna, pribatutasuna eta anonimotasuna ahal den beste bermatzen duen zerbitzua eskaintzen dute batez ere ProtonMail eta ProtonVPN bidez, eta hori dela eta zenbait herrialdeekin, Bielorrusia, Turkia edo Errusiako kasu, arazoak izan dituzte. Hainbeste protokolo garatu eta erabiltzen dituzte, adibidez, ertzetik ertzera zifratuta egoteaz gain, pasahitz bi erabiltzen dira posta elektroniko kontuetan: bat sartzeko beste sistema denetan bezala, eta bestea norberaren gailuan posta elektronikoak deszifratzeko."}, {"text_idx": "#000003", "text": "Izaera hau izanik, arraroa egin zaigu gertatutakoa. ProtonMailek ondo irabazita dauka bere izen ona, profesionaltasunari zein eskubideen aldeko jarduerari dagokionez, beraz zer izan da?"}, {"text_idx": "#000004", "text": "Bere egoitza eta zerbitzari guztiak Suitzan ditu, Frantziako jurisdikziotik at. Baina Europol bidez, lortu zuten Alpeetako herrialdeko justiziak ProtonMaileri bete beharreko agindua bidaltzea. Andy Yenek, enpresaren CEOak, atzo gertatukoa azaltzen zuen komunikatua plazaratu zuen. Honen arabera betetzera derrigortuta zeuden agindua jaso zuten, eta horregatik eman zieten erabiltzailearen IPa. Garbi uzten du ez dela euren politika eta guztiz gaitzesten dutela beste krimen larriago batzuetarako sortu ziren legeak, horrelako kasuetan erabiltzea. Legeak behartzen dituenean bakarrik gordetzen dutela erabiltzaileen inguruko informazioa eta horrelako eskaera denak banan-banan aztertu (3768 guztira 2020an) eta euren kezken berri ematen diotela Suitzako gobernuari. Jarduera hau gardentasun osoz ikus dezakezue euren gunean."}, {"text_idx": "#000005", "text": "Hau da. Herrialde gehienen legeen arabera, gobernuek delituak ikertzerako orduan eta kasu batzuetan epaileen parte-hartze barik, gure hornitzaileei duten informazioa ematera behartu diezaiekete. Batzuetan delitu izaeraren araberakoa da eskubide hori, baina garbi ikusi da kasu honetan \u201cmalgutasunez\u201d jokatu dela delituaren larritasunari dagokionez."}, {"text_idx": "#000006", "text": "Egia da ProtonMailek kasuan, erabiltzen dituen teknologia eta protokoloak direla eta, nahita ere ezin duela gure informazio askorik eman. Ez da gauza bera gertatzen askoagatik erabiliagoak diren Gmail, Outlook eta beste batzuekin. Gainera, gure datuak era garbi edo ilunago baten saltzeko beti prest agertzen diren hauek kezkarik izango dute gobernuen eskaeren aurrean?"}, {"text_idx": "#000008", "text": "Utzi erantzun bat Utzi erantzuna"}, {"text_idx": "#000009", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000010", "text": "Gorde nire izena, emaila eta webgunea bilatzaile honetan komentatzen dudan hurrengorako."}, {"text_idx": "#000012", "text": "Aurreko artikuluaZer da ziberestortsioa eta zer egin eraso baten aurreanHurrengo artikuluaMusika entzuteko era berriak"}, {"text_idx": "#000013", "text": "Zer da ziberestortsioa eta zer egin eraso baten aurrean"}, {"text_idx": "#000014", "text": "Kolaboratzaile honen beste artikulu batzuk Gizarte digitalaI+G+BInternet5G teknologiaren prezioa FinantzakGizarte digitalaInternetBitcoin txanpon aseezina Gizarte digitalaI+G+BNeuro-eskubideak"}, {"text_idx": "#000015", "text": "Kolaboratzaile honen beste artikulu batzuk"}, {"text_idx": "#000016", "text": "sarean.eus ingurune digitala musutruk beraien ezagutzak partekatu nahi dituzten 47 kolaboratzaileei esker da posible"}]